Akershusin linna
Sininen torni (Blåtårnet)
Akershusin linna Oslonvuonosta mereltä päin. Vasemmalla on Oslon kaupungintalo.
**Akershusin linna** (norj. *Akershus slott og festning* tai *Akershus festning*) on yksi Norjan historian merkittävimmistä linnoituksista. Se sijaitsee strategisella niemellä Oslossa. Linna on kokenut monia piirityksiä, mutta ulkomaiset valloittajat eivät ole koskaan onnistuneet valloittamaan sitä yhdeksästä yrityksestään huolimatta.

Historia
--------

Akershusin linnaa alettiin rakentaa vuoden 1290 tienoilla. Rakennustyöt käynnisti kuningas Håkon V Magnusson. Linna mainitaan ensimmäisen kertaa Håkonin kirjeessä vuodelta 1300. Kirjeessä ei mainita, kuinka pitkälle rakennustyöt olivat edistyneet.

Akershusin linna muistuttaa monessa mielessä Turun linnaa, mikä kertoo maiden samankaltaisesta historiasta. Ne molemmat ajoittuvat samalle ajalle ja molempien linnojen yhteydessä on kirkko keskeisellä paikalla. Molempien linnojen suhteellisen karu sisustus ja vaatimattomuus kertovat myös siitä, että ne ovat sijainneet valtakunnan rajamailla, josta vauraus on virrannut todellisiin pääkaupunkeihin (Tukholmaan ja Kööpenhaminaan).

Nykyään Akershusin linna ja linnan alueella olevat kohteet muodostavat Oslon tärkeimmän turistikohteen. Linnoituksessa järjestetään kaupungin ja valtion juhlatilaisuuksia. Linnan alueella toimivat myös Norjan toisen maailmansodan aikaisen vastarintaliikkeen museo ja sotamuseo. Vastarintaliikkeen museossa on kuvattuna lehtileikkein ja kuvin sekä muutamin vastarintaliikkeen toimintaan liittyvin esinein kehitys vuodesta 1940 Norjan miehityksen loppuun 1945 saakka. 

Sotamuseossa esineistöä ei ole paljoa varsinkaan Tanskan vallan ajalta. Unioniaikaa Ruotsin kanssa havainnollistetaan univormuun puetuin nukein, mistä saa kuvan norjalaisen armeijan 1800-luvun kenttäelämästä.

Linnan alueella toimii itse linnoitusta myöhemmin rakennetussa kauppiastalossa myös Norjan puolustusvoimien kansainvälinen keskus Fokiv (Forsvarets kompetansesenter for internasjonal virksomhet, englanniksi NODEFIC, the Norwegian Defence International Centre), huoltokoulu (Forsvarets forvaltningsskole) ja esikuntakoulu (Forsvarets stabsskole), missä opetetaan myös ulkomaalaisia.

Kuvia
-----

* Linnan kirkkoLinnan kirkko
* Kristian IV:n saliKristian IV:n sali
* Margareetan saliMargareetan sali
* Eteläinen kirjurintupa (Prinssin huone)Eteläinen kirjurintupa (Prinssin huone)
* Romerike-saliRomerike-sali
* Munkin torni; käskynhaltija Christen Munk (Munktårnet)Munkin torni; käskynhaltija Christen Munk (Munktårnet)
* Neitsyttorni (Jomfrutårnet)Neitsyttorni (Jomfrutårnet)
* Sarkofagit kuninkaallisessa mausoleumissa: Haakon VII ja Maud sekä Olavi V ja MärthaSarkofagit kuninkaallisessa mausoleumissa: Haakon VII ja Maud sekä Olavi V ja Märtha

Aiheesta muualla
----------------

* Kuvia tai muita tiedostoja aiheesta **Akershusin linna** Wikimedia Commonsissa

### Turistikohteet

Museoalueelle kuljetaan samasta portista Oslon keskustassa olevan sataman suunnasta. Sen sisäpuolella oleva alue katsotaan sotilasalueeksi, jonne siviileille on kuitenkin sallittu pääsy päiväsaikaan.

* Vastarintaliikkeen museo (Norges Hjemmefrontmuseum) (Arkistoitu – Internet Archive)
* Sotamuseo (Arkistoitu – Internet Archive)
* Kuvia Akerhusin linnasta

### Norjan puolustusvoimien laitokset

* Huoltokoulu (Forsvarets forvaltningsskole) (Arkistoitu – Internet Archive)
* Esikuntakoulu (Forsvarets stabsskole) (Arkistoitu – Internet Archive)
* Kansainvälinen keskus (Forsvarets Kompetansesenter for Internasjonal Virksomhet - FOKIV / NODEFIC) (Arkistoitu – Internet Archive)